|  |  |
| --- | --- |
| Numri i lëndës: | 2018:035268 |
| Datë: | 23.07.2018 |
| Numri i dokumentit:  | 00087545 |

**P nr. 1261/17**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu , në lëndën penale kundër të pandehurit I.Sh , sipas aktakuzës së PTH-së D.P. në Pejë PP/II. nr.2335/17 të dt.01.12.2017 për shkak të veprës penale: lëndim i lehtë trupor nga neni 188 par 1 të KPRK-së, pas përfundimit të shqyrtimit fillestar , publik dhe me gojë, të mbajtur në pranin e të pandehurit I. Sh dhe të prokurorit të shtetit Sanije Gashi Seferi me dt.23.7.2018 ka marrë dhe botërisht ka shpallë këtë :

**A K T GJ Y K I M**

**I pandehuri I. Sh i lindur me dt.01.2.1963 në fsh. L. K.e P., ku edhe tani jeton, i biri B dhe nënës H e gjinisë S Shqiptar, Shtetas i Republikës së Kosovës , më parë i pa dënuar, gjendet në liri.**

**ËSHTË FAJTOR**

Për arsye se:

 Me dt. 23.8.2017 rreth orës 10:00, në fsh. G K e P , me dashje i ka shkaktuar lëndime trupore të dëmtuarit S.M në atë mënyrë që , pas një mosmarrëveshje të mëhershme që kishin pasur në mes vete lidhur me ujitjen e tokave të mbjella, fillimisht fillojnë të fjalosen e më pas i pandehuri duke qenë i ulur në ulësen e parë të automjetit përderisa i dëmtuari ishte i ulur në ulëset prapa , i pandehuri kthehet me trup pas me dore e godet të dëmtuarin në fytyrë dhe trup ku nga kjo përleshje i dëmtuari pëson ndrydhje të indeve të buta të kërcit të këmbës së djathtë dhe gjak mbledhje nën lëkurore të regjionit për rreth syrit të djathtë.

-me çka ka kryer vepre penale :lëndim i lehtë trupor nga neni 188 par 1 të KPRK-së

Prandaj gjykata të pandehurit konform nenit 41, 42, 49, 50,51,52, dhe nenit 188 par 1 të KPRK-së. I SHQIPTON.

**DËNIM TË KUSHTËZUAR**

Në atë mënyrë që ia përcakton dënimin me burg në kohëzgjatje prej 3 muaj , e të cilin dënim i pandehuri fare nuk do ta vuaj nëse në afat prej 1 viti nuk kryen ndonjë vepër tjetër penale .

I pandehuri për shkak të gjendjes së varfër ekonomike liroht nga pagimi i paushallit gjyqësorë dhe të shpenzimeve të procedurës penale.

I dëmtuari për realizimin eventual të kërkesës pasurore juridike udhëzohet në kontest të rregullt civil .

**A r s y e t i m**

Prokuroria Themelore në Pejë me dt.01.12.2017 kundër të pandehurit I. Sh , ka ngritë aktakuzë PP/II. nr.2335/17, për vepër penale: lëndim i lehtë trupor nga neni 188 par 1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Në shqyrtimin fillestarë i pandehuri – pasi që paraprakisht i është lexuar aktakuza , është njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- e ka pranuar fajësinë dhe ka manifestuar keqardhje për atë që i ka ndodhur. Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit dhe të dëmtuarit , i bindur se pranim fajësinë i pandehuri e ka bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse i pandehuri e pranoj fajësinë gjyqtari kaloj në marrjen e vendimit lidhur me llojin dhe lartësinë e masës ndëshkuese , me ç rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë , pendimin e thellë për këtë gjë, qëndrimin korrekt në gjykatë, pa dënueshmërinë e mëparshme , gjendjen e varfër ekonomike , i pandehuri është mbajtës i vetëm i familjes prej 6 anëtarësh ,dhe kësisoj gjyqtari mendon se edhe me një vendim si në dispozitvin e aktgjykimit ndaj të pandehurit do të arrihet qëllimi i ndëshkimit i paraparë me neni 41 të KPK-së .

 Vendimi mbi shpenzimet e procedurës penale dhe të paushallit gjyqësor është marrë konform nenit 453 të KPPRK-së.

Vendimi mbi udhëzimin e të dëmtuarit në kontestin e rregullt civil është marrë konform nenit 463 të KPPRK-së .

 Nga sa u tha më lartë konform nenit 365 të KPPRK-së u vendos si më lartë.

 Nga Gjykata Themelore në Pejë D.P. datë.23.7.2018.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .